LISTA PROVISIONAL DE ASPIRANTES ADMITIDOS E EXCLUÍDOS, E COMPO-SICIÓN DO TRIBUNAL DO PROCESO SELECTIVO CONVOCADO PARA CUBRIR 3 PRAZAS DE POLÍCA LOCAL, QUENDA LIBRE INCLUÍDAS NA OEP/2015
ADMINISTRACIÓN LOCAL — Municipal — Pontevedra (Persoal, oposicións, 07/10/2016)

Publicadas no BOP núm.124, do xoves 30 de xuño de 2016, as bases xerais e específicas que regulan a convocatoria de procesos selectivos para cubrir prazas vacantes no Concello de Pontevedra incluídas na OEP 2015, realizados os trámites pertinentes para a formación dos Tribunais cualificadores e finalizado o período establecido para a presentación de instancias (do 18/08/2016 ao 06/09/2016, ambos inclusive), esta Concellería de Goberno, de conformidade coas bases aprobadas e en exercicio das súas atribucións delegadas, Aprobar a lista provisional de aspirantes admitidos e excluídos á proba de selección convocada para a cobertura de tres prazas vacantes de policía pola quenda libre do Concello de Pontevedra incluídas na OEP 2015, segundo se relacionan a continuación. Os números cardinais sinalados xunto ao aspirante excluído, relacionado para o proceso selectivo no punto anterior, identifícanse cos seguintes motivos de exclusión: (1) Por non acreditar a súa identidade mediante copia simple por ambos lados do DNI ou outro documento similar. (2) Por non asinar a súa solicitude de admisión ás correspondentes probas selectivas ou por non aportar orixinal da solicitude (3) Pola non presentación do xustificante de aboamento dos dereitos de exame. (4) Por achegar a solicitude de participación fóra do prazo de presentación de instancias. (5) Por non asinar as declaracións xuradas esixidas nas bases da convocatoria. (6) Por non acreditar suficientemente estar en posesión da titulación esixible para o acceso á praza convocada ou non acreditala mediante presentación de copia do título oficial. (7) Por non presentar certificado médico no que se faga constar expresamente que o aspirante reúne as condicións físicas e sanitarias para a realización dos exercicios físicos ou por presentar certificado médico caducado ou sen data de expedición. (8) Por non achegar declaración xurada de posuír estatura mínima esixida nas bases reguladoras (9) Por non achegar a declaración xurada de non ter sido condenado por delito doloso, nin estar inhabilitado para o exercicio das funcións públicas nin separado do servizo por expediente disciplinario ou resolución xudicial firme. (10) Por non achegar compromiso por escrito de portar armas durante o servizo. (11) Por non presentar declaración xurada de posuír a capacidade funcional para o desempeño das tarefas. (12) Por non acreditar mediante copia a titularidade dos permisos de conducir da clase A2 e B ou por acreditar a titularidade dos mesmos mediante documentación caducada. De conformidade co previsto no artigo 71 da Lei 30/1992, do 26 de novembro, do réxime xurídico das administracións públicas e do procedemento administrativo común, os aspirantes excluídos ou aqueles que puideran resultar omitidos, por non figurar na relación provisional de admitidos ou de excluídos, disporán dun prazo de dez días hábiles (considerándose hábiles os sábados ao abeiro do artigo 48 da mesma Lei 30/1992 aplicable ao procedemento), a partir do día seguinte ao da publicación da presente resolución no Boletín Oficial da Provincia, para poder emendar, de ser o caso, o defecto que motivou a exclusión. Para ditos efectos deberá presentarse a documentación correspondente no Rexistro Xeral deste Concello ou nas demais formas que determina o artigo 38 da Lei 30/1992, no prazo sinalado. Advírtese aos interesados que, de non procederse á subsanación, en cada caso de que corresponda, serán declarados definitivamente excluídos. Concluído o prazo de 10 días para presentación de subsanacións ou reclamacións contra a presente resolución, de non presentarse reclamación algunha, a lista provisional de admitidos elevarase a definitiva. No suposto de que se produzan reclamacións deberá ditarse nova resolución, estimándoas ou desestimándoas. A resolución pola que se resolvan as reclamacións, aprobará a lista definitiva de admitidos e excluídos e publicarase no BOP e no Taboleiro de editos do Concello. O tribunal cualificador do proceso selectivo convocado quedará integrado da seguinte forma: Os membros do Tribunal cualificador poderán ser recusados, cando nos mesmos concorra algunha das circunstancias previstas para a abstención, de conformidade co establecido nos artigos 28 e 29 da Lei 30/1992, do 26 de novembro, do réxime xurídico das administracións públicas e do procedemento administrativo común. Cuarto.- A presente resolución publicarase no BOP e no Taboleiro de editos do Concello, situado no baixo do edificio Michelena 30, para xeral coñecemento aos efectos previstos nas bases da convocatoria e, de forma complementaria, na Sede Electrónica do Concello de Pontevedra cuxa dirección é http://sede.pontevedra. gal (antigamente Páxina Web do Concello de Pontevedra www.pontevedra. eu). Así o ordena e dispón o concelleiro de goberno responsable da Área de Réxime Interior, Persoal e Patrimonio no exercicio das súas atribucións delegadas, en Pontevedra a vinte e oito de setembro de dous mil dezaseis ante o secretario da administración municipal, que DA FE da precedente resolución.” Pontevedra, a 28 de setembro de 2016.—O Concelleiro de Goberno, Vicente García Legísima.